open-index/open-wikipedia-markdown huggingface dataset:
Կարլեն Ռուխիկյան

**Կարլեն Հովհաննեսի Ռուխիկյան** (1927, դեկտեմբերի 28, Գյումրի, Խորհրդային Հայաստան — 2004, դեկտեմբերի 17, Երևան, Հայաստան), նկարիչ, գեղանկարիչ, Հայաստանի նկարիչների միության անդամ։

## Կենսագրություն
Կարլեն Ռուխիկյանը ծնվել է 1927 թվականի դեկտեմբերի 28-ին՝ Լենինականում (Գյումրի)։ Սովորել է Երևանի Փանոս Թերլեմեզյանի անվան գեղարվեստի ուսումնարանում։ 1953 թվականին ավարտել է Երևանի գեղարվեստաթատերական ինստիտուտի կերպարվեստի ֆակուլտետը։ 1961 թվականից դարձել է Հայաստանի նկարիչների միության անդամ։

1963 թվականից Կարլեն Ռուխիկյանը Երևանում հանդես է եկել անհատական ցուցահանդեսով։ Մասնակցել է մի շարք հանրապետական և միջազգային ցուցահանդեսների։ Նկարչի «Բանվորուհու դիմանկար» կտավը, որը նա նկարել է 1973 թվականին, գտնվում է Հայաստանի ազգային պատկերասրահում։ Նրա աշխատանքները տարածված են նաև Ռուսաստանի, ԱՄՆ-ի, Անգլիայի, Ճապոնիայի, Կանադայի մասնավոր հավաքածուներում։

Կարլեն Ռուխիկյանը մահացել է 2004 թվականի դեկտեմբերի 17-ին, Երևանում։

## Ծանոթագրություններ

## Արտաքին հղումներ
*Կարլեն Ռուխիկյանի նկարները artnet.com կայքում
*Կարլեն Ռուխիկյանի նկարները art-auction.ru կայքում

Կատեգորիա:1927 ծնունդներ
Կատեգորիա:2004 մահեր
Կատեգորիա:Գյումրի քաղաքում ծնվածներ
Կատեգորիա:Դեկտեմբերի 17 մահեր
Կատեգորիա:Դեկտեմբերի 28 ծնունդներ
Կատեգորիա:Երևան քաղաքում մահացածներ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ գեղանկարիչներ
Կատեգորիա:Հայ նկարիչներ
Կատեգորիա:Հայաստանի նկարիչների միության անդամներ
Կատեգորիա:Հայաստանում ծնվածներ
Կատեգորիա:Հայաստանում մահացածներ
Կատեգորիա:Փանոս Թերլեմեզյանի անվան գեղարվեստի պետական քոլեջի շրջանավարտներ
Բոկա (երաժիշտ)

**Բորիս Արկադիի Դավիդյան** (առավել հայտնի է **Բոկա** անունով, ), խորհրդահայ երգիչ, հեղինակ-կատարող։

## Կենսագրություն
Բորիս Դավիդյանը ծնվել է Բաքու քաղաքում։ Հայրը եղել է պատերազմի մասնակից, որի ավարտից հետո աշխատանքի է անցել գործարանում, մայրը՝ Մարգարիտան եղել է կենսաբան, մահացել է վաղ տարիքում։

Բորիսը վաղ տարիքից հետաքրքրվել է երաժշտությամբ, բակերում և շենքերի մուտքերում նվագել է կիթառ և երգել տարբեր երգեր, որը դուր է եկել շատերին։ Նրա երաժշտական կարիերայի վրա մեծ ազդեցություն է ունեցել հայրը, որը նվագել էր մանդոլին և դեռ պատերազմի տարիներից գիտեր շատ երգեր։

## Կարիերա
Բորիսը սովորել է Տաշքենդի մեքենաշինական ինստիտուտում, առաջին ալբոմը ձայնագրել է 1972 թվականին։ Նա և իր երաժիշտ ընկերները հաճախ են ելութներ ունեցել տարբեր տեսակի խնջույքներում։ 1973-1974 թվականներին Բոկան աշխատում էր գիշերները՝ ձայնագրելով իր երգերը Թբիլիսիի «Մելոդիա» ձայնագրման ստուդիայում։ 1987 թվականին Բոկան ապրում է Մոսկվայում և երգել «Պոմիդոր» ռեստորանում։ 1988 թվականին ձայնագրել է «Դոլյա վարավսկայա» ալբոմը։

1996 թվականի սկզբին Բոկան իր ընտանիքի հետ ապրել է Երևանում, այնուհետև տեղափոխվել է Մոսկվա, որտեղից էլ՝ ԱՄՆ։

Բոկան երկար տարիներ ելույթ է ունեցել այնպիսի երաժիշտների հետ, ինչպիսիք են՝ Ալեքսանդր Բաղդասարովը (կլառնետ), Համլետ Գալուստյանը, Սուրեն Քերանյանը (ստեղնաշարերային գործիքներ), Իգոր Սաֆարովը, և Գեորգի Ագաբոպովը (մահացել է 1995 թվականին)։ Բոկայի մտերիմ ընկերիներից է եղել Յուրի Վարդանյանը, որին պատվին երաժիշտը երգ է գրել։

Համերգային ելույթներով հանդես է եկել Ավստրիայում, Թուրքիայում, Ռուսաստանում և այլ երկրներում։

Մահացել է Լոս Անջելեսում 2020 թվականի հուլիսի 20-ին՝ թոքերի երկարատև հիվանդությունից հետո։ Բորիսը կին ու երեխաներ ուներ՝ որդի և երկու դուստր, ինչպես նաև չորս թոռ, որոնցից մեկը երգիչ Ժոկան է։

## Սկավառակագրություն
*Первый концерт (1972)
*Второй концерт (1973)
*Третий концерт (1974)
*Четвёртый концерт в Баку (1979)
*Пятый концерт «Опять в Тбилиси» (1981)
*Шестой концерт (1982)
*Доля воровская (1988)
*Կարոտ (1993)
*Воспоминание (1995)
*Привет из Америки (1996)
*Для всех друзей (1997) 
*Мам, я твой сын… (2002)
*Мой отец (2003)
*Моя доля (2007)
*Где ты, юность моя? (2008)
*Мой город (2008)
*Цена жизни (2011)
*Жить и любить (2016)

## Ֆիլմագրություն
* Սրիկա (1988)
* Օդի տաճար (1989)

## Ծանոթագրություններ

Կատեգորիա:Բեմական կեղծանուններ
Կատեգորիա:Խորհրդահայեր
Կատեգորիա:Հայ երաժիշտներ
Կատեգորիա:Հայ երգիչներ
Աղվա

**Աղվա** (, հաճախ կոչվում է նաև Եշիլչայ), բնակավայր և հանգստավայր Թուրքիայի Ստամբուլի նահանգի Շիլե շրջանում։

## Աշխարհագրություն
thumb|left|250px|Գյոքսու գետը Աղվայում
Աղվան մերձափնյա բնակավայր-հանգստավայր է Սև ծովի ափին, որը գտնվում է երկու գետերի միջև։ Արևմուտքում գտնվում է Գյոքսու գետն, իսկ արևելքում՝ Եշիլչայը։ Փաստացի, «Աղվա» բառը նշանակում է «գետերի միջև»։ Եշիլչայը հայտնի է Ստամբուլի քաղաքային ջրային համակարգի գլխավոր աղբյուրներից մեկով՝ Եշիլչայի ջրամբարով։

Ստամբուլի կենտրոնից հեռավորությունը կազմում է 97 կիլոմետր (60 մղոն), իսկ Շիլեից՝ 38 կիլոմետր (24 մղոն)։

## Պատմություն
Աղվայի ներկայիս տարածքը նախկինում եղել է Բյութանիայի կազմում։ Ընդհուպ մինչև 20-րդ դարը Աղվայում եղել է մեծաքանակ հունական համայնք։ Այդուհանդերձ, 1920-ական թվականներին տեղի ունեցած բնակչության փոխանակության արդյունքում, Աղվայում վերաբնակվել են Հունաստանից գաղթած թուրքերը։

## Կեցություն
Իր գեղատեսիլ շրջակա միջավայրի պատճառով՝ Աղվան համարվում է Ստամբուլի ամենահայտնի հանգստավայրերից մեկը։ Ի հավելումն 2,5 կիլոմետր (1,6 մղոն) երկարությամբ ձգվող լողափի, Աղվայում կան բազմաթիվ ռեստորաններ և հանգստյան տներ։ Գյոքսու գետը հայտնի է թիավարության և նավակներով արշավներ կազմակերպելու համար։ Այստեղ նկարահանվել են թուրքական բազմաթիվ հեռուստասերիալների տեսարաններ։

Ձմեռային ամիսներին Աղվայի բնակչությունը կազմում է 2500 մարդ, իսկ ամառային ամիսներին այդ թիվը հասնում է մինչև 15 000-ի։ 1992-2009 թվականներին Աղվան եղել է մունիցիպալիտետի կարգավիճակ ունեցող համայնք։ 2009 թվականին Թուրքիայում տեղի ունեցած տեղական ինքնակառավարման մարմինների ընտրությունների ժամանակ, բնակչության նվազման պատճառով, այն կորցրել է իր քաղաքատիպ ավանի կարգավիճակը՝ դառնալով Շիլեի շրջանի համայնքներից մեկը։

## Տնտեսություն
Ի շնորհիվ առկա բազմաթիվ անտառների՝ 1950-ական թվականներից Աղվան հայտնի է որպես Ստամբուլի փայտածխի հիմնական աղբյուր։ Այսօր զբոսաշրջությունը մեծ դեր ունի Աղվայի զարգացման գործընթացում։ Բացի այդ, հայտնի են նաև Շիլեի ձեռագործ հագուստը և բանջարեղենի ու մրգերի մշակումը։

## Տես նաև
* Եշիլչայի ջրամբար

## Ծանոթագրություններ

Կատեգորիա:Թուրքիայի առափնյա բնակավայրեր
Կատեգորիա:Թուրքիայի ծովափնյա հանգստավայրեր
Կատեգորիա:Ստամբուլի մարզ
Պանամպիլի Գովինդա Մենոն

**Պանամպիլի Գովինդա Մենոն** (, , ), հնդիկ իրավաբան և քաղաքական գործիչ, հետպատերազմյան Հնդկաստանի քաղաքական գործիչներից մեկն է։ Հնդկական ազգային կոնգրեսի անդամ։

## Կենսագրություն
Պանամպիլի Գովինդա Մենոնը ծնվել է 1906 թվականի հոկտեմբերի 1-ին Կակադ քաղաքում, Բրիտանական Հնդկաստան։ Իրավաբանական կրթություն է ստացել Տրիսուրի քոլեջում, աշխատել է Մուկենչերիլ Չերիան Ջոզեֆ իրավաբանի՝ հնդիկ ականավոր ռացիոնալիստներից մեկի օգնական։ 1930-ական թվականներին դարձել է Կոչինի թագավորության ականավոր գործիչներից մեկը, 1947 թվականին նշանակվել է նրա վարչպետը։

Զբաղեցնելով Հնդկաստանի Գերագույն դատարանի և թագավորական դատախազի պաշտոնները՝ Մենոն Գովինդան նաև ընտրվել է Տոկիոյի ճապոնական ռազմային հանցագործներից հանդեպ դատավարության տասներկու դատախազերից մեկը, փաստաթղթերում հիշատակվել է **Պարակուլանգարա Գովինդա Մենոն** () անունով։ Այդ դատավարության փաստաթղթերի համաձայն՝ Գովինդա Մենոնը չի բավարարվել նրանով, որ Հնդկաստանին ներառել են դատապարտության մասնակից անդամների մեջ վերջին հերթին, սակայն, նրա խոսքերի համաձայն, Հնդկաստանը Երկրորդ համաշխարհային պատերազմում բրիտանական տարածքների պաշտպանման մեջ կարևորագույն ներդրում է ունեցել։

Հնդկաստանի անկախացումից և Տրավանկոր ու Կոչին թագավորությունների միացումից հետո Մենոնը նոր Տրավանկոր-Կոչին նահանգում զբաղեցրել է տարբեր պաշտոններ, այդ թվում Պարուր Նարայանա Պիլայիի կառավարությունում կրթության նախարար, Անապարամբիլ Ջոնի կառավարությունում ֆինանսների նախարար, իսկ 1955 թվականից մինչև 1956 թվականը զբաղեցրել է նահանգի նախարարի պաշտոնը։ 1962 թվականից մինչև իր մահը Կերալա նահանգից և Մուկունդապուրամ ընտրաշրջանից եղել է Հնդկաստանի խորհրդարանի ստորին պալատի՝ Լոկ սաբհայի պատգամավոր։ 1969 թվականից մինչև 1970 թվականը եղել է Իրավունքի և երկաթուղային տրանսպորտի նախարար, ինչպես նաև նահանգում Գյուղատնտեսության և պարենամթերի նախարար։ Եղել է Կանոտ Կարունակարանի՝ Կերալ նահանգի նախկին նախարարի քաղաքական խորհրդականը։

Պանամպիլի Գովինդա Մենոնը մահացել է 1970 թվականի մայիսի 23-ին 63 տարեկան հասակում։

2006 թվականին իրականացվել են Պանամպիլի Գովինդա Մենոնի 100-ամյակի միջոցառումները, որոնք կազմակերպել է նախագահ Աբդուլ Կալամը։ Գովինդա Մենոնի անունով կոչվել է Չալակուդիի քոլեջը` «Պանամպիլիի անվան պետական քոլեջ»։

## Ծանոթագրություններ

## Արտաքին հղումներ
* L. V. Harikumar։ Panampilly Govinda Menon։ Charithravazhiyile Deepashikha - Biography, 2nd Edition published by Kerala State Institute of Languages, Thiruvananthapuram, ISBN 978-81-7638-832-0

Կատեգորիա:20-րդ դարի քաղաքական գործիչներ
Կատեգորիա:Հնդկական ազգային կոնգրեսի անդամներ
Կատեգորիա:Հնդկաստանի քաղաքական գործիչներ
Again (երգ)

**«Again»** (անգլ. թարգ.՝ «Կրկին»), ամերիկացի դերասանուհի և երգչուհի Նոա Սայրուսի և ամերիկացի ռեփեր XXXTentacion-ի երգը, որը թողարկվել է 2017 թվականի սեպտեմբերի 22-ին։

## Տեսահոլովակ
Տեսահոլովակը թողարկվել է սինգլի հետ նույն օրը և ունի ավելի քան 99 միլիոն դիտում։ Տեսահոլովակում բացակայում է XXXTentacion-ը (որը, նկարահանումների ժամանակ, բանտարկված էր բանտում)։ Տեսահոլովակը նկարահանվել է Ավստրալիայի Սիդնեյ քաղաքի Բրոնտե արևելյան արվարձանի Ուէվերլի գերեզմանոցում։

## Չարթեր

## Թողարկման պատմություն

## Հավաստագրում

## Ծանոթագրություններ

Կատեգորիա:2017 երգեր
Կատեգորիա:2017 սինգլներ
Կատեգորիա:XXXTentacion-ի երգեր
Միշել Աբգարիոս

**Միշել Աբգարիոս** (), լիբանանահայ պետական գործիչ։

Յուհաննա Աբգարիոսի որդին, Աբգարիոսների գերդաստանից։

## Կենսագրություն
Միշել Աբգարիոսը ծնվել է 1884 թվականին Բեյրութում, հայազգի գրող Յուհաննա Աբգարիոսի ընտանիքում։ Սովորել է Բեյրութի գերմանական դպրոցում և Անթարայի քոլեջում։ 1903 թվականին ավարտել է Բեյրութի ամերիկյան համալսարանը։ Աշխատել է Սուդանի կառավարությունում, եգիպտական բանկում։ 1922 թվականին դարձել է առևտրական քարտուղար, 1940-1942 թվականներին՝ օգնական քարտուղար Պաղեստինում։ Պարգևատրվել է Բրիտանական կայսրության շքանշանով։ Գրել է հոդվածներ, դասագրքեր, ինչպես նաև «Պաղեստինը քաչոզչության մշուշի միջից» (1946, Լոնդոն) անգլերեն աշխատությունը։

## Ծանոթագրություններ

Կատեգորիա:Աբգարիոսներ
Կատեգորիա:Լիբանանահայ պետական գործիչներ
Կատեգորիա:Լիբանանահայ քաղաքական գործիչներ
Կատեգորիա:Լիբանանահայ գործարարներ
Կատեգորիա:Լիբանանցիներ հայկական սերմամբ
Բաքոսուհի (նկար, Կուրբե)

«**Բաքոսուհի**» (), Ֆրանսիացի նկարիչ, կերպարվեստում ռեալիզմի հիմնադիրներից Գյուստավ Կուրբեի (Gustave Courbet, 1819-1877) նկարներից։ Այս ստեղծագործությունը հեղինակը վրձնել է 1844-ից 1847 թվականներն ընկած ժամանակահատվածում։ Յուղաներկով կտավի չափերն են 65 × 81 սմ։

Այսօր «Բաքոսուհի» ստեղծագործությունը պահպանվում և ցուցադրվում է Ռաուի ֆոնդում (Քյոլն, Գերմանիա)։

## Նկարագիր
«Բաքոսուհի» ստեղծագործությունում Գյուստավ Կուրբեն պատկերել է հունահռոմեական դիցաբանության աստված Դիոնիսոս-Բաքոսի ուղեկցորդներից՝ բաքոսուհիներին մեկին։ Քնած հոլանի կնոջ կողքին պատկերված է խաղող և սկահակ։

## Պատմություն
1914 թվականին կտավը վաճառվել է Ամստերդամի «*Frederik Muller & Cie*» ընկերությանը։ Մինչև 1968 թվականը այն գտնվում էր Վան Ներոփի հավաքածուում։ Դրանից հետո ստեղծագործությունը տեղափոխվում է Լոնդոն՝ Լեֆևրի պատկերասրահ։ Այստեղից այն ձեռք է բերում դոկտոր Գուստավ Ռաուն իր ֆոնդի համար, որը հիմնադրել է Քյոլնում։

2011 թվականին Կուրբեի թանգարանը ցուցադրել է «Բաքոսուհի» ստեղծագործությունը։

## Ծանոթագրություններ

## Գրականություն
* Bruno Foucart, *Courbet*, Paris, Flammarion, coll. « Les maitres de la peinture moderne », 1977 (OCLC 602545091, notice BnF no FRBNF34592962).
* James H. Rubin (translated by Xavier Bernard), *Courbet*, Phaidon, coll. « Art & Idées », 2003 (ISBN [./https://en.wikipedia.org/wiki/Special:BookSources/0-7148-9078-2 0-7148-9078-2]).
* Laurence Des Cars et al, *Gustave Courbet : Exposition Paris, New York, Montpellier 2007-2008*, Réunion des musées nationaux, 2007 ().

Կատեգորիա:1844 նկարներ
Կատեգորիա:Գյուստավ Կուրբեի նկարներ
Կատեգորիա:Դիցաբանություն
Կատեգորիա:Մերկ կանանց պատկերով նկարներ
Կատեգորիա:Ֆրանսիայի արվեստ
Dance Monkey

«**Dance Monkey**» («Պարող կապիկ»), ավստրալիացի երգչուհի Tones and I-ի երգը։ Դարձել է երգչուհու երկրորդ ստուդիական ձայնագրությունը, որ նա ներկայացրել է հանրության դատին (առաջինը եղել է «Johnny Run Away» երգը, որը Tones and I վերբեռնել է triple j [triplejunearthed.com] 2019 թվականի փետրվարին)։

Ավելի ուշ երգը ներառվել է նրա *The Kids Are Coming* նորամուտային մինի ալբոմում, որը թողարկվել է օգոստոսի վերջին։

Երգը կարճ ժամանակում ընդգրկվել է ախարհի բազմաթիվ երկրների հիթ-շքերթներում, իսկ հոկտեմբերին հասել է նաև ԱՄՆ՝ տեղ զբաղեցնելով Billboard Hot 100 հիթ-շքերթում։ Նոյեմբերի կեսերին «Dance Monkey» երգը սահմանել է ռեկորդ՝ Ավստրալիայում առաջին հորիզոնականն զբաղեցնելու շաբաթների քանակով (16 շաբաթ)՝ գերազանցելով նախկին ռեկորդը, որ սահմանել էր Էդ Շիրանի «Shape of You» երգը 2017 թվականին (15 շաբաթ)։

Տեսահոլովակը հրապարակվել է Յութուբում 2019 թվականի հունիսին և մինչև հոկտեմբերի երկրորդ կեսը հավաքել 75 մլն դիտում։

## Սյուժե
Երգն այն մասին է, թե մարդիկ ինչ են սպասում երաժիշտներից։

«Ես գրել եմ այս երգն այն մասին, թե ինչ է նշանակում լինել փողոցային երաժիշտ և գիտակցել, թե ինչքան նկատելի է, որ մարդիկ այժմ կարող են զվարճանալ ստեղնի մի սեղմումով կամ էկրանի վրա մատի թեթև շարժումով»,— պատմել է Թոնսը։

«Շատ անգամ, երբ ես ելույթ եմ ունեցել փողոցում, մարդիկ ագրեսիվորեն պահանջել են. «Էլի՛, էլի՛: Մի անգամ էլ, մի անգամ էլ, մի անգամ էլ»։ Մարդիկ այնքան են հարմարվել նրան, որ նորը տեսնելու և զվարճանալու համար պետք է միայն մատը տանել էկրանի վրայով, որ դարձել է շատ ավելի անհամբեր։ Այժմ փողոցում պետք է արագ անցնել [մի երգից մյուսին]։ Պետք է լինել արագաշարժ... [Ավարտել ու] անցնել [նորին]»։

: — «First Spin: Tones and I backs up her breakout single with 'Dance Monkey'» — triple j

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Ամսական հիթ-շքերթներ

### Տասնամյակի հիթ-շքերթներ

## Հավաստագրումներ

## Թողարկման ժամանակագրություն
}
| rowspan="2"|Bad Batch
|Օրիգինալ
|-
!scope="row"|Տարբեր
|18 հոկտեմբերի, 2019
|Stripped Back
|}

## Ծանոթագրություններ

## Արտաքին հղումներ
* Տեսահոլովակ
* Երգի կենդանի կատարումը Ջիմի Ֆելիոնի շոուում

Կատեգորիա:2019 երգեր
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Բրահմանանդա Ռեդի

**Կասու Բրահմանանդա Ռեդի** (, , ), հնդիկ քաղաքական և պետական գործիչ, 1970-ական թվականներին կեսերին Հնդկական ազգային կոնգրես կուսակցության ղեկավարներից մեկը։ Ինդիրա Գանդիի կառավարությունում զբաղեցրել է նախարարական պաշտոններ։ Գլխավորել է Անդհրա-Պրադեշ նահանգի կառավարությունը, իսկ արդյունքում՝ Մահարաշտրա նահանգի վարչությունը։

## Կենսագրություն
Բրահմանանդա Ռեդին ծնվել է 1909 թվականի հուլիսի 28-ին Նարասարաոպետում, Բրիտանական Հնդկաստան։ Իրավաբանական կրթություն է ստացել Մադրասում։ Ուներ որակյալ փաստաբանի հռչակ։ Մասնակցել է հակագաղութական շարժմանը, որը գլխավորում էր Մահաթմա Գանդին։

1946 թվականից Բրահմանանդաան եղել է Հնդկական ազգային կոնգրես կուսակցության ակտիվիստ։ Անկախության հռչակումից հետո պաշտոններ է զբաղեցրել Հնդկական ազգային կոնգրեսի քաղաքական համակարգում։ Եղեկ է Փենջաբի օրենսդրական ժողովի պատգամավոր, ղեկավարել է Հնդկական ազգային կոնգրեսի շրջանային կազմակերպությունը։ 1956 թվականից մտնում էր Անդհրա-Պրադեշ նահանգի շրջանային կառավարության կազմում, իսկ 1964 թվականից մինչև 1971 թվականը եղել է այդ նահանգի գլխավոր նախարարը։ Այդ պաշտոնում Ռեդին պայքարում էր արտադրության ինտեսվիցման քաղաքականության համար։

Բրահմանանդա Ռեդիի ղեկավարության շրջանում արձանագրվել է արդյունաբերության աճ և նահանգի ինֆրակառուցվածքի զարգացում։ Հատուկ ուշադրություն էր դարձնում էլեկտրական և հաղորդակցական կլաստերներին, պաշտպանական կոմպլեքսի ձեռնարկություններին։ Նրա ղեկավարության ներքո նահանգի հյուսիսային շրջաններում ճնշվել է ապստամբական շարժումը։

### Կուսակցական կարիերա
Բրահմանանդա Ռեդին ներկուսակցական ընդհարումների ժամանակ ժամանակին անցնում էր Ինդիրա Գանդի կողմը, որը 1974 թվականին նրան թույլ է տվել մտնել Հնդկական ազգային կոնգրեսի կենտրոնական ղեկավարություն և դառնալ Հնդկաստանի կառավարության անդամ։ Այդ շրջանում զբաղեցրել է ֆինանսների և արտաքին գործերի նախարարների պաշտոնները։ Հանդես էր գալիս Գանդիի ավտորիտար կառավարման համար։ Ռեդին կարևոր դեր է խաղացել 1975-1977 թվականներին արտակարգ իրավիճակի դրության պատժամիջոցների քաղաքականության մեջ։

1988 թվականից մինչև 1990 թվականը Ռեդին զբաղեցրել է Մահարաշտրայի նահանգապետի պաշտոնը։

Բրահմանանդա Ռեդին մահացել է 1994 թվականի մայիսի 20-ին Հայդարաբադում՝ 84 տարեկան հասակում։

## Հիշատական և ժառանգություն
Կասու Բրահմանանդա Ռեդին Հնդկաստանում դիտարկվում է որպես ավտորիտար քաղաքական գործիչ։ Մեծ հայտնիություն է վայելում Անդհրա-Պրադեշում, որտեղ 1964 թվականից մինչև 1971 թվականը զբաղեցրել է գլխավոր նախարարի պաշտոնը։

Բրահմանանդա Ռեդիի անունով կոչվել է Հայդարաբադի ազգային պարկը։ Նրա ազգակից Կասու Վենկատա Կրիշնա Ռեդին նահանգի կառավարություն զբաղեցնում է նախարարական պաշտոն։

## Ծանոթագրություններ

## Արտաքին հղումներ
*Անդհրայի պատմություն

Կատեգորիա:20-րդ դարի քաղաքական գործիչներ
Կատեգորիա:Անձինք նամականիշերի վրա
Կատեգորիա:Հնդիկ պետական գործիչներ
Կատեգորիա:Հնդկական ազգային կոնգրեսի անդամներ
Կատեգորիա:Հնդկաստանի քաղաքական գործիչներ
Կատեգորիա:Մադրասի համալսարանի շրջանավարտներ
Սուրմառիի ծուղակ

**Սուրմարիի ծուղակ**, ռազմական խորամանկության միջոցով թյուրք-սելջուկների բանակի ոչնչացում։ 1053 թվականին շարունակվող թյուրքական արշավանքները ավերածություններ էին պատճառում երկրին։ Երկիր ներխուժած Գթլմուշը ավելում է Կարսի շրջակայքը, սակայն չի կարողանում գրավել Կարսի միջնաբերդը։ Այս անհաջողությունից հետո նա շարժվում է դեպի Սուրմարի, որտեղ հայերը եկվորների համար ծուղակ են պատրաստում և գիշերային անակնկալ հաձակման միջոցով սպանդ իրականացնում, որից կարողանում է փրկվել հրամանատար Գթլմուշը՝ մի փոքր ջոկատի հետ միասին։

## Նախապատմություն
Բյուզանդական կայսրությունը շարունակում էր անտարբերությամբ հետևել, թե ինչպես են թյուրք-սելջուկները ասպատակում Հայաստանը։ 1045 թվականին Բյուզանդիայի կայսր Կոստանդին IX Մոնոմախոսը, տեսնելով, որ Բագրատունյաց վերջին արքա Գագիկ Բ-ն փորձեր է անում ամրացնել երկիրը, նրան կանչում է Կոստանդնուպոլիս, որեպսզի բանակցի նրա հետ Անիի հարցի շուրջ։ Գագիկը մեկնում է Բյուզանդիայի մայրաքաղաք, որտեղ, սակայն, պարզվում է, որ Կոստանդինը դավադրություն է կազմակերպել։ Գագիկ Բ-ն արգելափակվում է Բյուզանդիայի արքունիքում, որից հետո ձեռնարկվում են մի շարք արշավանքներ դեպի Անի, որի արդյուքնում է անկում է ապրում Անիի Բագրատունյաց թագավորությունը։

Այս ամենից հետո Հայաստանում ստեղծվում է այնպիսի իրավիճակ, որ հակառակորդը չի կարողանում չօգտվել դրանից ու արշավում է Հայաստան։ Սելջուկ-թյուրքերի առաջին ներխուժումները տեղի են ունենում 1047 թվականին՝ 100 հազարանոց զորքով։ Դրանք շարունակվում են նաև հետագայում։ 1051-1052 թվականներին Հայաստանում հարաբերական անդորր էր։

## Ներխուժում
1053 թվականին Իբրահիմը ապստամբում է սելջուկների առաջնորդ Տուղրիլ բեկի դեմ, որից հետո փախչում է և պատսպարվում նույնպես ապստամբած Գթլմուշի մոտ։ Պարտություններ կրելով՝ Գթլմուշը փախուստի է դիմում դեպի Վիրքի սահմաններ՝ իր հետ տանելով սեփական 60-հազարանոց բանակը։ Վիրքի սահմաններից նա ներխուժում է Վանանդի (Կարսի) թագավորություն և պաշարում մայրաքաղաք Կարսը։ Հառակորդը կարողանում է գրավել Կարսի շրջակայքը, ավերել և թալանել այն, սակայն չի կարողանում գրավել Կարսի միջնաբերդը։

Չկարողանալով գրավել Կարսի միջնաբերդը՝ սելջուկները շարժվում են դեպի Դվին։

## Ծուղակ
Դվին գնալու ճանապարհին հակառակորդը գիշերում է Սուրմարիում (*Սուրբ Մարի*, հետագաում՝ Սուրմալու)։ Հայերը, իմանալով, որ հակառակորդը Կարսում մեծ ավերածություններ և թալան է կատարել, այնուամենայնիվ մեծ տոնախմբությամբ ու խնջույքներով ընդունում են հակառակորդին։ Դա ռազմավարական քայլ էր, որով հայերը թույլացնում էին հակառակորդի զգոնությունը։ Ամբողջ զորքը տեղավորվում է Սուրմարիի տներում և խնջույքից հարբած՝ քնում։

Երբ հակառակորդը գրեթե ամբողջությամբ արդեն քնած էր, երբ Սուրմարիի քաղաքապետ իշխանի ազդանշանով հայերը սկսում են գիշերային սպանդը։ Գրեթե ամբողջովին կոտորում հակառակորդի անակնկալի եկած զինվորներին։ Կարողանում են փրկվել միայն Գթլմուշը և նրա փոքրաթիվ ջոկատը։ Հայերը, ցանկանալով իրենց գրոհը ամբողջացնել, սկսում են հետապնդել հակառակորդին, որը փոախուստի է դիմում և հեռանում Հայաստանից։

## Տես նաև
*Սելջուկ-թյուրքերի արշավանքները Հայաստան

## Ծանոթագրություններ

Կատեգորիա:1053
Կատեգորիա:Հայաստանի ճակատամարտեր
Կատեգորիա:Սելջուկյան սուլթանության ճակատամարտեր
Կատեգորիա:Սելջուկների ներխուժումները Հայաստան
Էմանուել Բուրդյո

**Էմանուել Բուրդյո** (, ), ֆրանսիացի կինոռեժիսոր, սցենարիստ և դրամատուրգ։ Ժան ՎԻգոյի մրցանակի և Կաննի կինոփառատոնի «Քննադատության շաբաթ» ծրագրի կինոփառատոնիի գրան-պրիի դափնեկիր։

## Կենսագրություն
Ծնվել է 1965 թվականի ապրիլի 6-ին Փարիզում, փիլիսոփայի և սոցիոլոգ՝ Պերա Բուրդյոյի ընտանիքում։ Ավարտել է սովորական ավագ դպրոցը, որտեղ սովորել է լեզվաբանություն և փիլիսոփայություն։ Ստեղծագործական ուղին սկսել է որպես թատերական բեմադրիչ և դրամատուրգ։ Կինոյի համար սկսել է գրել 1990-ականների կեսերից՝ հանդես գալով ռեժիսոր Առնո Դեպլեշենի՝ «Ինչպես ես քննարկեցի․․․ (իմ սեռական կյանքը)» ֆիլմի սցենարի համահեղինակությամբ։ Ինչպես կինոռեժիսորը իր նորամուտը նշեց երկու կարճամետրաժ աշխատանքներով՝ վավերագրական *Les trois théâtres* և խաղային *Candidature*-ով։ Վերջինիս համար առաջացել է Ժան Վիգոյի մրցանակին։ Խաղային լիամետրաժ դեբյուտը՝ *Vert paradis* (2003)-ը, նշված է Ժնևի կինոփառատոնում՝ ՖԻՊՐԵՍՍԻ մրցանակով։ «Թունավոր ընկերություն» երկրորդ լիամետրաժ ֆիլմով (2006) մասնակցել Է Կաննի կինոփառատոնի «քննադատության շաբաթ» զուգահեռ ծրագրին և արժանացել երեք մրցանակների, այդ թվում՝ ծրագրի Գրան Պրիին։ Այս կինոնկարը հատկանշական է նաև նրանով, որ դրանում արտացոլված են ռեժիսորի հոր գիտական հետազոտությունները։ Ինչպես է դերասանը հայտնվել Էժեն Գրինի «Արվեստի կամուրջ» կինոնկարի ժապավենում (*Le pont des Arts*, 2004)։

## Ֆիլմագրություն
;Ռեժիսոր
*2001՝ *Les trois théâtres* (վավերագրական, կարճամետրաժ)
*2001՝ *Candidature* (կարճամետրաժ)
*2003՝ *Vert paradis*
*2006՝ Թունավոր ընկերություն / *Les amitiés maléfiques*
*2008՝ *Intrusions*
*2011՝ *Drumont, histoire d'un antisémite français* (ТВ)
;Սցենարիստ
*1996՝ Ինչպես ես քննարկեցի․․․ (իմ սեռական կյանքը) / *Comment je me suis disputé... (ma vie sexuelle)*
*1999՝ Новая Ева / *La nouvelle Ève*
*2000՝ Эстер Кан / *Esther Kahn*
*2000՝ *Bronx-Barbès*
*2001՝ *Candidature* (կարճամետրաժ)
*2003՝ *En jouant ‘Dans la compagnie des hommes’*
*2003՝ *Vert paradis*
*2006՝ Թունավոր ընկերություն / *Les amitiés maléfiques*
*2008՝ Սուրբ Ծննդյան հեքիաթ / *Un conte de Noël*
*2008՝ *Intrusions*
*2011՝ *Drumont, histoire d'un antisémite français* (ТВ)

## Ծանոթագրություններ

Կատեգորիա:Ֆրանսիացի դրամատուրգներ
Կատեգորիա:Ֆրանսիացի թատերական ռեժիսորներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ
Խադիջա Ղաիբովա

**Խադիջա Օսման բեկ ղիզի Ղաիբովա** (, ), Ադրբեջանի արվեստական գործիչ, առաջին դաշնակահարուհիներից մեկն Ադրբեջանում։

## Կենսագրություն
Խադիջա Ղաիբովան ծնվել է 1893 թվականի մայիսի 24-ին Թբիլիսիում։ Ղաիբովան միջնակարգ կրթություն է ստացել Սուրբ Նինայի գիմնազիայում և միաժամանակ դաշնամուրի դասեր ստացել։ 1911 թվականին, գիմնազիան ավարտելուց հետո, 18-ամյա Խադիջան ամուսնացել է ինժեներ Նադիր Կայիբովի հետ։ Հետագա տարիներին Ղաիբովան դասավանդել է տեղի ռուս-մուսուլմանական կին դպրոցում։ Նույնիսկ Հոկտեմբերյան հեղափոխությունից առաջ Խադիջա Ղաիբովան համբավ է ձեռք բերել՝ որպես առաջին մուղամի կատարողներից մեկը դաշնամուրի վրա։

1919 թվականին Ղաիբովայի ընտանիքը տեղափոխվել է Բաքու, որտեղ մեկ տարի անց Խադիջա Ղաիբովան նպաստել է Ադրբեջանի պետական կոնսերվատորիայի հիմնադրմանը։ 1927-1931 թվականներին սովորել է Ադրբեջանի պետական կոնսերվատորիայի կոմպոզիտորական ֆակուլտետում։

1933 թվականին Կայբովան ձերբակալվել և բանտարկվել է հակահեղափոխական գործունեության մեղադրանքով։ Նա երեք ամիս անց ազատ է արձակվել, և նրա դեմ առաջադրված մեղադրանքը կարճվել է։

1934 թվականին նա դարձել է Ադրբեջանի պետական կոնսերվատորիայի երաժշտական ժառանգության ուսումնասիրության հետազոտական անձնակազմի անդամ։

1938 թվականի մարտի 17-ին, իր երկրորդ ամուսնու՝ Ռաշիդ Կայիբովի ձերբակալությունից անմիջապես հետո, Խադիջա Ղաիբովան կրկին ձերբակալվել և մեղադրվել է մուսավաթականների հետ կապեր ունենալու մեջ։

Խադիջա Ղաիբովան մահացել է 1938 թվականի հոկտեմբերի 27-ին։

## Աղբյուրներ
* Гянджали С. Женщины, красота и святость. — Баку։ Азербайджан, 2001. — С. 154—155

## Ծանոթագրություններ

Կատեգորիա:Ադրբեջանցի դաշնակահարուհիներ
Կատեգորիա:Խորհրդային դաշնակահարներ
Անպատասխան սեր

[thumb|Գ․ Հոլիդեյ. «[Դանթե Ալիգիերի|Դանթեի և Բեատրիչեի հանդիպումը Սանտա Տրինիտի կամրջի վրա»: 1883 թվական, Լիվերպուլ]]
**Անպատասխան սեր,** իրավիճակ, երբ մեկ անձը (սուբյեկտը) ռոմանտիկ զգացմունքներ է ունենում մեկ այլ անձի (օբյեկտի) նկատմամբ, որը չի արձագանքում նույն կերպ։ Անպատասխան սիրո թեման հաճախ օգտագործվում է արվեստի ստեղծագործություններում՝ պոեզիա, երաժշտություն, գրականություն։

Հետազոտողների կարծիքով՝ անպատասխան սերը բավականին հաճախ է հանդիպում. օրինակ՝ ԱՄՆ-ի գրեթե ամեն բնակիչ դպրոցն ավարտելու պահին անպատասխան սիրո առարկա է եղել կամ օբյեկտ։

Պատճառները անպատասխան սիրո կարող է լինել տարբեր։ Հաճախակի պատճառն այն է, որ սիրո օբյեկտն իրեն ավելի բարձր է գնահատում, քան սիրո սուբյեկտը, ինչ-որ պարամետրով, օրինակ՝ արտաքին գեղեկցությամբ, ինտելեկտով կամ հասարակության մեջ ունեցած դիրքով։ Անպատասխան սերը կարող է նաև զարգանալ պլատոնական սիրով։

Անպատասխան սիրո առարկա սովորաբար բնութագրում է օբյեկտը որպես գործող անհետևողական, իսկ օբյեկտը հաճախ չի հասկանում, թե ինչու է անձը չնայած մերժմանը, շարունակում հետապնդել իրեն։

Զանգվածային մշակույթում անպատասխան սիրո օբյեկտը հաճախ պատկերվում է որպես անուշադիր և սառը մարդ, սակայն սովորաբար նա մտահոգված է այն մասին, որ նա մոլորեցնում է սուբյեկտին և նույնիսկ մեղավոր է զգում դրա համար։ Անպատասխան սիրո օբյեկտը հաճախ փորձում է չվնասել սուբյեկտի զգացմունքները և արդյունքում երբեմն մերժում է մեղմորեն, որի արդյունքում սուբյեկտը կարող է շարունակել հույս ունենալ հարաբերություններ կառուցելու համար։

Անպատասխան սիրո սուբյեկտները հաճախ իրենց զգացմունքները նկարագրում են որպես յուրահատուկ։ Միևնույն ժամանակ, նման սիրո օբյեկտները սովորաբար նկարագրում են իրենց զգացմունքները որպես հիմնականում բացասական, թեև նրանք կարող են զգալ ինքնագնահատման փոքր աճ։

Միևնույն ժամանակ, անպատասխան սերը կարող է հանգեցնել դեպրեսիայի և նույնիսկ ինքնասպանության։

## Ծանոթագրություններ

Կատեգորիա:Սեր
Կատեգորիա:Սոցիալական հոգեբանություն
Կատեգորիա:Սիրո փիլիսոփայություն
Կատակները մի կողմ (ֆիլմ, 1984)

**Կատակները մի կողմ** (), Մաքսիմ Գորկու անվան կինոստուդիայի խորհրդային երաժշտական կատակերգություն, որ նկարահանվել է 1984 թվականին։

## Սյուժե
Դիմա Մանոխինը մանկուց սիրում է կրկեսը և երազում է դառնալ ծաղրածու։ Մի օր նա այցելում է առողջարանում գտնվող իր համադասարանցի Լենային։ Լենային սրտապնդելու համար Դիման սկսում է նրան ուրախացնել։ Շուտով նրա կատակներն ու զվարճանքները սկսում են բուժիչ ազդեցություն ունենալ ոչ միայն համադասարանցու, այլ նաև առողջարանի մնացած հիվանդների վրա։

## Դերերում
* Գրիգորի Պապովիչ - *Դիմա Մանոխին*
*Օլգա Կաբո - *Լենա*
*Միխայիլ Սվետին - *Վալերի Իվանովիչ, առողջարանի տնօրեն*
* Ալեքսանդր Ֆրիշ - *ծաղրածու*
*Նատալիա Ռիչագովա - *Դիմայի մայրը*
*Իգոր Յասուլովիչ - *Դռնապան Սերգեյիչ*
*Վալենտին Բուկին - *Պանկրաշկին*

## Նկարահանող խումբ
*Վիտալի Մակարով - *ռեժիսոր*
* ԱԱլեքսանդր Մարյամով - *սցենարիստ*
* Սերգեյ Ժուրբիցկի, Յուրի Մալինովսկի - *օպերատորներ*
*Ալեքսանդր Ժուրբին - *երաժշտություն*
*Սերգեյ Բոչարով - *նկարիչ*

## Պրեմիերա
Ֆիլմի պրեմիերան տեղի է ունեցել 1985 թվականի սեպտեմբերին։

## Ծանոթագրություններ

## Արտաքին հղումներ
* На съёмках фильма «Шутки в сторону» (1984)
* Шутки в сторону 
* Информация о фильме

Կատեգորիա:1984 ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
My Strange Addiction

**«My Strange Addiction»**, ամերիկացի երգչուհի Բիլլի Այլիշի երգ նրա «When We All Fall Asleep, Where Do We Go?» դեբյուտային ստուդիական ալբոմից։ Այն գրվել է նրա եղբոր՝ Ֆինիս Օ'Քոնելի կողմից, ով նաև երգի պրոդյուսերն է։ Երգը Կանադայում պլատինե հավաստագրում է ստացել և 43-րդ հորիզոնական զբաղեցրել Billboard Hot 100-ում։ Այն նաև զբաղեցրել է 12-րդ հորիզոնական Ավստրալիայում, 21-րդ՝ Կանադայում ու Նոր Զելանդիայում, 39-րդ՝ Նորվեգիայում, 46-րդ՝ Շվեդիայում, 51-րդ՝ Նիդեռլանդներում և 100-րդ՝ Իտալիայում։

## Հետարտադրություն
Երգի անվանումը հղում է տալիս նույնանուն հեռուստաշոուի վրա։ Էյլիշն ավելի վաղ հայտարարել էր, որ նա Ամերիկյան The Office հեռուստաշոուի «սուպերֆանն» է, ինչը, հնարավոր է, պատճառ է դարձել, որ «Threat Level Midnight» դրվագից մեջբերումներն օգտագործվում են ամբողջ երգի ընթացքում։

## Ձայնագրման մասնակիցներ
*Բիլլի Այլիշ՝ վոկալ
* Ֆինիս Օ'Քոնել՝ պրոդյուսեր․ երգի հեղինակ
* Քեյսի Քուայո՝ միքսինգ, ստուդիայի կազմ
* Ջոն Գրինհեմ՝ մասթերինգ, ստուդիայի կազմ
* Ռոբ Կինելսկի՝ միքսինգ, ստուդիայի կազմ

## Հիթ-շքերթներ

## Հավաստագրումներ

## Ծանոթագրություններ

Կատեգորիա:2019 երգեր
Կատեգորիա:2019 սինգլներ
Կատեգորիա:Բիլլի Այլիշի երգեր
Կատեգորիա:Երգեր այբբենական կարգով
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր
Աբլխարիբ

**Աբլխարիբ** (նաև՝ **Ապլղարիբ**, **Ապլղարիպ**), արաբական ծագումով հայկական արական անձնանուն։ Կազմված է اب الغریب (Ab-ul-ġarīb) անունից, որը բառացի նշանակում է «հայր Ղարիբի»։ Արաբական սովորությամբ այս անունը ստանում էր այն անձը, ով Ղարիբ (պանդուխտ, զարմանալի, տարօրինակ) անունով որդի էր ունենում։ Հայերի մեջ գործածական է եղել 10-13-րդ դարերում, այնուհետև ամբողջապես կասեցվել է։

## Հայտնի անվանակիրներ
* Ապլղարիպ Հավնունի (10-րդ դար), հայ իշխան, Վասպուրականի թագավորության զորավար․
* Աբլխարիբ Հավնունի (10-րդ դար), հայ իշխան, Վասպուրականի թագավորության իշխանաց իշխան և սպարապետ, Ապլղարիպ Հավնունու եղբորորդին․
* Ապլղարիպ Պահլավունի
* Ապլղարիպ Պահլավունի (11-րդ դար), հայ իշխան, Գրիգոր Պահլավունու որդին, 1036 թվականին կառուցել է Անիի Սուրբ Փրկիչ եկեղեցին․ 
* Աբլղարիբ Արծրունի (?-1080), հայ իշխան Կիլիկիայում, մագիստրոս, Հասան Արծրունու որդին․ 
* Ապլղարիպ Պահլավունի (10-րդ դար-11-րդ դար), հայ իշխան, Պիրի և Թլպաշարի տեր, Վասակ Պահլավունու որդին, Լիկոսի եղբայրը․
* Ապլղարիպ ներքինի (?-1175), պարծենում էր թե իբր ինքն է սպանել Կիլիկիայի Մլեհ իշխանին, որի համար Ռուբեն Գ-ն ջրահեղձ է անում նրան․
* Ապլղարիպ գունդստաբլ (12-րդ դար-13-րդ դար), Կիլիկիայի իշխանության և թագավորության գունդստաբլ (1188-?), Կուտաֆո բերդի տեր․
* Ապլղարիպ (12-րդ դար-13-րդ դար), պարոն Կիլիկիայում, Ֆոռնոս բերդի տեր․
* Ապլղարիպ (13-րդ դար), մեծ իշխան Կիլիկիայում, միանալով Մոլևոնի տեր Լևոնի հետ՝ ապստամբեցին Լևոն Գ-ի դեմ, ապա ձերբակալվեցին և հանձնվեցին Փոքր Ասիայի թաթարական կուսակալ Փարվանա զորավարին (1272)․

## Ծանոթագրություններ

Կատեգորիա:Հայկական արական անձնանուններ
Էքրեմ Աքուրգալ

**Էքրեմ Աքուրգալ** (, ), թուրք հնէաբան։ Իր գիտական կարիերայի ընթացքում, որ տևել է ավելի քան հիսուն տարի, պեղումներ է անցկացրել Անատոլիայի արևմտյան ափի մի քանի օբյեկտներում, այդ թվում՝ Ֆոկեայում, Պիտանում, Իոնիկ Էրիթրեայում և հին Զմյուռնիայում։

## Կենսագրություն
1932-1940 թվականներին սովորել է Բեռլինում, որտել ստացել է դոկտորական աստիճան։

1941-1981 թվականներին աշխատել է Անկարայի համալսարանում, 1949 թվականից հնէաբանության պրոֆեսոր էր, իսկ 1958-1961 թվականներին՝ հումանիտար ֆակուլտետի դեկան։ 1961 թվականին դոկտորական աստիճան է ստացել Բորդոյի համալսարանում։ 1961-1962 թվականներին եղել է Փրինսթոնի հրավիրյալ պրոֆեսոր, 1971-1972 թվականներին՝ Բեռլինի համալսարանի, 1980-1981 թվականներին՝ Վիեննայի համալսարանի։

Թուրքիայի պատմության ընկերության (1943-1983) և Թուրքիայի հնագույն հուշարձանների բարձրագույն հանձնաժողովի (1951-1981) անդամ էր։

Ավստրիայի, Դանիայի, Շվեդիայի գիտական ակադեմիաների, Ռայն-Վեստֆալյան գիտությունների ակադեմիայի, Ֆրանսիայի արձանագրությունների ակադեմիայի (1992, դոցենտ), Դեի Լինչեի ակադեմիայի արտասահմանյան անդամ, Բրիտանական ակադեմիայի թղթակից անդամ (1969)։

Աքուրգալը պոլիգլոտ էր և ընդգրկված էր Գիտական ամսագրերի խմբագրությունում։ Արտերկրում նրա հրապարակային գործունեությունը նպաստել է Թուրքիայի միջազգային կապերի բարելավմանը։

## Աշխատանքներ
* Ekrem Akurgal, Civilisations et cites antiques de Turquie, Haset Kitabevi, Istanbul (1986).
* История человечества. Т. 2։III тысячелетие до н. э. — VII век до н. э./Э. Акургал [и др.]; под ред. А. Х. Дани и Ж.-П. Моэна при участии Х. Л. Лоренсо [и др.]. — 2003

## Ծանոթագրություններ

Կատեգորիա:Բրիտանական ակադեմիայի թղթակից-անդամներ
Կատեգորիա:Թուրք գիտնականներ
Կատեգորիա:Հումբոլդտի համալսարանի շրջանավարտներ
Կատեգորիա:Շվեդիայի գիտությունների թագավորական ակադեմիայի անդամներ
Ադամ Դրայվեր

**Ադամ Դուգլաս Դրայվեր** (, ), ամերկացի դերասան։ «Օսկար», «Ոսկե Գլոբուս», «Էմմի» և «Տոնի» մրցանակների թեկնածու։

## Կենսագրություն
Դրայվերը ծնվել է Կալիֆոռնիա նահանգի Սան Դիեգո քաղաքում։ Նա ունի անգլերեն, իռլանդական, շոտլանդական, գերմանական և հոլանդական արմատներ։ Ադամը հաճախում էր Միշավոկի միջնակարգ դպրոցը և ավարտել է այն 2001 թվականին։ Մասնակցել է մի քանի դպրոցական բեմադրությունների և եղել է լավագույններից մեկը դպրոցանական երգչախմբում։

Հետո Դրայվերն ընդունվել է ծովային հետևազորի կորպուս, որտեղ ծառայել է 2 տարի և 8 ամիս։

Սովորել է Ինդիանապոլիսի համալսարանում, մինչև Ջուլյարդական դպրոց ընդունվելը 2005 թվականին, որտեղ նա սովորել է դրամայի մասում և ավարտել բակալավրի աստիճանով 2009 թվականին։ 2010 թվականին նա դեբյուտել է բրոդվեյական բեմի վրա «Միսիս Ուորենի մասնագիտությունը» բեմադրության ժամանակ, ինչից հետո սկսել է կարիերան հեռուստատեսության և կինոյի մեջ։

Դրանից հետո նա հայտնվել է այնպիսի ֆիլմերում, ինչպիսիք են «Ջ․ Էդգար», «Լինկոլն» և «Լյուին Դևիսի մեջ» ֆիլմերը, մինչև «Հետո ապրեք ինքներդ» ֆիլմում գլխավոր դեր ստանալը։

2014 թվականին սեպտեմբերին ստացել է Վենետիկի կինոփառատոնի գլխավոր դերասանական մրցանակը «Սոված սրտեր» իտալական դրամայում իր աշխատանքի համար։ 30-ամյա դերասանը հաղթել է իր հիմնական մրցակիցներին՝ Ալ Պաչինոյին, Ուիլեմ Դեֆոյին, Մայքլ Քիթոնին։

2015 թվականին լայն հռչակ է ստացել «Աստղային պատերազմներ։ Էպիզոդ VII: Ուժի արթնացում» ֆիլմի թողարկումից հետո։ 2019 թվականի հունվարի 22–ին առաջադրվել է «Օսկար» մրցանակին «Երկրորդ պլանի լավագույն դերասան» անվանակարգում (Սև կլանականը ֆիլմ)։

## Անձնական կյանք
2013 թվականին Դրայվերը ամուսնացել է դերասանուհի Ջոեն Տաքերի հետ։ Նրանք մեկ որդի ունեն։ Զույգը ապրում է Բրուքլինում Moose անունով շան հետ։

## Ֆիլմագրություն

## Ծանոթագրություններ

## Արտաքին հղումներ
* 
* Ադամ Դրայվեր Broadwayworld.com կայքում

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Warner Music Group

**Warner Music Group (WMG)**, խոշորությամբ երրորդ կոնցեռն և ձայնագրման ստուդիաների ընտանիք, որը մտնում է «ձայնագրման լեյբլների մեծ եռյակ»։ Կոնցեռնը հիմադրվել է 1958 թվականին և կրել է Warner Bros. Records անվանումը։ Հետագայում՝ 1971 թվականին այն վերանվանվել է WEA (Warner Bros. - Elektra - Atlantic) և գոյատևել է երեք տասնամյակ։

Այսօրվա դրությամբ կոնցեռնը կրում է Warner Music Group (WMG) անվանումը՝ հիմնադրվելով 2004 թվականին Time Warner-ից անջատվելու արդյունքում։ Չնայած անվանմանը, Time Warner-ը ոչ մի իրավունք չունի Warner Music Group-ի վրա։ Warner Music Group-ը ունի երաժշտական հրատարակություն, որը կրում է Warner/Chappell Music անվանումը։

2011 թվականին WMG-ն հայտարարել է, որ այն վաճառվելու է Access Industries ընկերությանը, որը պատկանում էր Լեոնիդ Բուլավատնիկին։ Վաճառքը ավարտվել է 2011 թվականի հուլիսի 10-ին և կազմել է 3,3 միլիարդ ԱՄՆ դոլար։

## Գործունեություն
Warner Music Group՝ ամերիկյան երաժշտական շուկայի խոշորությամբ երրորդ ընկերությունն է։ Նրա հիմնական մարկաներն են՝ Atlantic Records Group և Warner Bros.-ը։

## Warner Music Group-ի ընկերություններ
* Warner Bros. Records Inc.
* Atlantic Records Group
* Rhino Entertainment
* Warner Music Nashville
* Independent Label Group создана в 2006
* Alternative Distribution Alliance (անկախ)
* Միջազգային լեյբլներ
** Teldec
** Mariann Grammofon AB
** Warner Music Central Europe
** Warner Music UK
** Warner Music Ukraine
** Warner Music Australia
** Warner Music South Africa
** Warner Music Canada
** Warner Music Latin
** Warner Music Argentina
** Warner Music Mexico
** Warner Music Brazil
** Warner Music Chile
** Warner Music Switzerland
** Warner Music Sweden
** Warner Music Spain
** Warner Music Scandinavia
** Warner Music Portugal
** Warner Music Poland
** Warner Music Norway
** Warner Music Netherlands
** Warner Music Italy
** Warner Music Ireland
** Warner Music Greece
** Warner Music Germany
** Warner Music France
** Warner Music Finland
** Warner Music Russia

## Ծանոթագրություններ

## Արտաքին հղումներ
* Ընկերության պաշտոնական կայք

Կատեգորիա:1958 հիմնադրված կազմակերպություններ
Կատեգորիա:Ամերիկյան ընկերություններ
Կատեգորիա:Ձայնագրման լեյբլներ
Յակոբ Գրիմ

**Յակոբ Լյուդվիգ Կառլ Գրիմ** (, ), գերմանացի բանասեր, դիցաբան։

Վիլհելմ Գրիմի ավագ եղբայրը։

## Կենսագրություն
Ծնվել է հայտնի իրավաբան Ֆիլիպ Վիլհելմ Գրիմի ընտանիքում։ Եղբոր հետ եղել է հեյդելբերգի ռոմանտիկայի ներկայացուցիչ, որոնց նպատակն էր հասարակական և գիտական շրջանակների ուշադրությունը հրավիրել գերմանական ազգային մշակույթի (ֆոլկլոր) հանդեպ։

Գրիմ եղբայրների կողմից գերմաներենով հրատարակած պատմության և քերականության գրքերը խթան են հանդիսացել գերմաներենի և լեզվաբանության ձևավորման համար՝ որպես ինքնուրույն գիտական ճյուղ։

Գերմանական դիցաբանական դպրոցի և ֆոլկլորի հիմնադիրն է (գիրք «Գերմանական դիցաբանություն», 1835 թվական)։

Եղբոր հետ կազմել է գերմանական հեքիաթների հայտնի հավաքածուն։ Գրիմ եղբայրների կյանքի գլխավոր աշխատությունը «Գերմանական բառարանն» է (), որը փաստացի գերմանական լեզվի համեմատական-պատմական բառարան է։ Հեղինակներին հաջողվել է այն հասցնել մինչև «F» տառը, այն ավարտվել է միայն 1970-ական թվականներին։

1864 թվականին Ա․ Ա․ Խովանսկու «Բանասիրական նամակագրություններ» ամսագրում հրատարակվել է Յակոբ Գրիմի «Գերմաներենի պատմությունը»՝ ռուսերենով նրա աշխատությունների առաջին թարգմանությունը։ 
Յակոբ Գրիմը մահացել է կաթվածից՝ աշխատասեղանի մոտ՝  (միրգ) բառահոդվածի վրա աշխատելիս՝ 1863 թվականի սեպտեմբերի 20-ին։

## Գրիմ ընտանիքի տոհմածառը

## Տես նաև
*Վիլհելմ Գրիմ
*Գրիմ եղբայրներ

## Գրականություն
* 

## Ծանոթագրություններ

Կատեգորիա:Ամերիկյան փիլիսոփայական ընկերության անդամներ
Կատեգորիա:Անձինք նամականիշերի վրա
Կատեգորիա:Բավարիայի գիտությունների ակադեմիայի անդամներ
Կատեգորիա:Բեռլինի Հումբոլդտի համալսարանի դասախոսներ
Կատեգորիա:Գերմանացի արևելագետներ
Կատեգորիա:Գերմանացի բանասերներ
Կատեգորիա:Գերմանացի գրականագետներ
Կատեգորիա:Գերմանացի գրողներ
Կատեգորիա:Գերմանացի դիվանագետներ
Կատեգորիա:Գերմանացի թարգմանիչներ
Կատեգորիա:Գերմանացի իրավաբաններ
Կատեգորիա:Գերմանացի իրավագետներ
Կատեգորիա:Գերմանացի լեզվաբաններ
Կատեգորիա:Գերմանացի մանկագիրներ
Կատեգորիա:Գերմանացի մարդաբաններ
Կատեգորիա:Գերմանիայի քաղաքական գործիչներ
Կատեգորիա:Գրադարանավարներ
Կատեգորիա:Կաթվածից մահացածներ
Կատեգորիա:Հնդեվրոպագետներ
Կատեգորիա:Մարբուրգի համալսարանի շրջանավարտներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Ռուսաստանի ԳԱ թղթակից անդամներ
Էրիկա Լինդեր

**Էրիկա Լինդեր** (, ), շվեդ մոդել և դերասանուհի, հայտնի է իր անդրոգին արտաքին տեսքով։

## Կենսագրություն
Ծնվել է 1990 թվականին։ Նրա ընտանիքը բնակվել է Ստոկհոլմից ոչ հեռու գտնվող գյուղական վայրում։ Էրիկան ունի երկվորյակ քույր, ում կողքին, ինչպես ասում է շվեդուհին, իրեն ավելի շատ եղբայր է զգում։ Հենց այդ պատճառով շատերին հետաքրքրում է Էրիկա Լինդերի կողմնորոշումը։

Աղջիկը մանկուց զբաղվել է ստեղծագործությամբ։ Հատկապես դրսևորել է սեր երաժշտության նկատմամբ։ Էրիկան սովորել է նվագել կիթառ և դաշնամուր։ Բացի այդ, ապագա մոդելը գրել է բանաստեղծություններ։ 14 տարեկանում համերգի ժամանակ նրան նկատել է մոդելային գործակալության մի ներկայացուցիչ։ Աղջիկը երբեք չի երազել մոդելային կարիերայի մասին, այդ պատճառով մերժել է գործակալությանը։ Այդ որոշումը սխալ էր, քանի որ նա հետագայում ստիպված էր աշխատել հենց այդ ուղղությամբ։ Ավագ դասարաններում նա ուսումնասիրել է իրավունք և մեկ տարի սովորել է համալսարանի լեզվաբանական ֆակուլտետում։ Մինչև 19 տարեկանը Լինդերը զբաղվել է նաև ֆուտբոլով։ Սակայն միապաղաղաղ ապրելակերպը արագ ձանձրացրել է Էրիկային։ Նա երազում էր ճանապարհորդել և կարծում էր, որ մոդել աշխատելով՝ այդ երազանքը շատ հեշտ է իրականացնել։

Աշխատանքի առաջին տարիները հեշտ չէին աղջկա համար, քանի որ Էրիկայի համար չափազանց անսովոր էին բարձր կրունկները և կարճ զգեստներ հագնելը։ Բայց շուտով մոդելի անսովոր տեսքը սկսել են այլ կերպ օգտագործել։

2011 թվականին Էրիկային նկատել են Candy ամսագրից և առաջարկել են նկարվել, որտեղ նա ներկայացել է երիտասարդ Լեոնարդո Դի Կապրիոյի կերպարում։ Նրան նկատել են նաև Թոմ Ֆորդը և Louis Vuitton նորաձևության տունը, որոնք առաջարկել են համագործակցել։ 2014 թվականին պայմանագիր է կնքել շվեդական JC Jeans ընկերության հետ։ Նա սկանդինավյան MIKAs գործակալության մոդելն է։

2013 թվականին Էրիկ Լինդերը նկարահանվել է ամերիկացի երգչուհի Քեթի Փերրիի *[[Unconditionally]]* երգի տեսահոլովակում։ 2016 թվականին նկարահանվել է «Նրա շուրթերից ներքև» մելոդրամայում, որի պրեմիերան կայացել է Տորոնտոյի կինոփառատոնում։ Rotten Tomatoes կայքում ֆիլմն ունի դրական գրախոսությունների միայն 20 %-ը։

Ապրում է Լոս Անջելեսում։

## Ծանոթագրություններ

## Արտաքին հղումներ
* Անձնական էջը Models.com կայքում
* 
* 

Կատեգորիա:21-րդ դարի դերասանուհիներ
Կատեգորիա:Շվեդ դերասանուհիներ
Կատեգորիա:Շվեդ մոդելներ
Կատեգորիա:Ստոկհոլմ քաղաքում ծնվածներ
Ջեյս Նորման

**Ջեյս Նորման** (, ), ամերիկացի դերասան։ Առավել հայտնի է «Վտանգավոր Հենրին» հեռուստասերիալում Հենրի Հարթի դերով և «Ադամի պառակտումը» ֆիլմում Ադամ Բայկերի դերով։

## Կենսագրություն և կարիերա
Ջեյս Նորմանը ծնվել է Կորալլես քաղաքում, Նյու Մեքսիկո նահանգ։ Նա տեղափոխվել է Հարավային Կալիֆոռնիա, երբ նա 8 տարեկան էր։ Նա ունի ավագ եղբայր ում անունը Քսանդեր է և ավագ քույր ում անունը Գլորի է.։

Իր առաջի դերը ստացել է 2012 թվականին «Ջեսսի» հեռուստասերիալում։ 2014 թվականին խաղացել է առաջատար դերը «Վտանգավոր Հենրին» հեռուստասերիալում։ Նա նաև նկարահանվել է Nickelodeon ալիքի օրիգինալ ֆիլմերում որոնցից են «Ադամի պառակտումը», «Ռուֆուս» և «Ռուֆուս 2»։ Նա հնչունավորել է Սպարկին «Սպարկ» մուլտֆիլմում։

## Ֆիլմագրություն

## Ծանոթագրություններ

## Արտաքին հղումներ
* Ջեյս Նորմանի պաշտոնական կայք

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Ժան-Պիեռ Դյուպոր

**Ժան-Պիեռ Դյուպոր** (), 18-րդ դարավերջի և 19-րդ դարասկզբի թավջութակահար։ Իր եղբոր՝ Ժան-Լուի Դուպորի (նույնպես թավջութակահար) հետ ակտիվ դերակատարություն է ունեցել Ֆրանսիայի և Գերմանիայի երաժշտական կյանքում։ Ժան-Պիեռը պարի վարպետի որդի էր և թավջութակի ֆրանսիական դպրոցի հիմնադիր Մարտեն Բերտոյի ուսանողը (1700? –1771)։

## Կարիերա
Բերտոյի մոտ սովորելուց հետո Ժան-Պիեռ Դյուպորը 19 տարեկան հասակում առաջին անգամ հանդես է եկել «Սպիրիրտուել» համերգային դահլիճում, որն այն ժամանակ ոչ օպերային երաժշտության կենտրոնն էր Փարիզում։ 1766 - 1769 թվականների ընթացքում Դյուպորն աշխատում էր Քոնտիի արքայազնի համար, որից հետո նա երկու տարի անցկացրել է Անգլիայում և ևս երկու տարի՝ Իսպանիայում։ 1773 թվականին Պրուսիայի թագավոր Ֆրեդերիկ Մեծը Դյուպորին առաջարկել է զբաղեցնել իր նվագախմբի գլխավոր թավջութակահարի պաշտոնը, որը Դյուպորն ընդունել է և մնացել Բեռլինում իր ողջ կյանքի ընթացքում։ Դյուպորը Ֆրեդերիկի եղբորորդու՝ արքայազն Ֆրիդրիխ Վիլհելմ Երկրորդի թավջութակի ուսուցիչն էր, և շուտով, երբ 1786 թվականին Ֆրիդրիխ Վիլհելմ Երկրորդը թագ է ստացել, Դյուպորը նշանակվել է արքունի ամբողջ կամերային երաժշտության պատասխանատու։ 1790 թվականին Բեռլինում նրան է միացել իր կրտսեր եղբայր Ժան-Լուի Դյուպորը, որը փախել էր ֆրանսիական հեղափոխությունից։ Նրանց երկուսի շնորհիվ և Ֆրիդրիխ Վիլհելմ Երկրորդի հովանու ներքո Բեռլինը դարձել է «թավջութակի համար նոր ստեղծագործությունների մագնիս», մինչև որ Նապոլեոնը 1806 թվականին հաղթել է Պրուսիային ու գրավել Բեռլինը։ Այս պահին կրտսեր եղբայրը վերադարձել է Փարիզ, իսկ ավագ Դյուպորը մնացել Բեռլինում մինչև 1818 թվականին իր մահը։

Դյուպորն ու իր կրտսեր եղբայրը ծանոթ են եղել Բեթհովենի հետ. 1796 թվականի փետրվարին Բեթհովենը մեկնել էր Վիեննա՝ հնգամսյա համերգային շրջագայության, որը նրան տարել էր Պրահա (իշխան Լինխովսկին ուղեկցում էր նրան, որը 1789 թվականին այնտեղ էր այցելել Մոցարտի հետ), Դրեզդեն, Լայպցիգ, Բեռլին, որտեղ նա ոգեշնչվել է Պրուսիայի թագավոր Ֆրիդրիխ Վիլհելմ Երկրորդի արքունիքի երաժշտական գործունեության բարձր մակարդակից և որակից, որի կամերային երաժշտության ղեկավարը Դյուպորն էր։ Պոտսդամի արքունիքում Բեթհովենի երկու օփուս 5 թավջութակի սոնատները գրվել են նրա համար։ Այս սոնատների պրեմիերայի ժամանակ կա՛մ Դյուպորը, կա՛մ իր կրտսեր եղբայրը թավջութակով նվագակցել են Բեթհովենին։

## Ծանոթագրություններ

## Արտաքին հղումներ
* Jean-Pierre and Jean-Louis Duport at cello.org

Կատեգորիա:Ֆրանսիացի թավջութակահարներ
Կատեգորիա:Ֆրանսիացի կոմպոզիտորներ
Կոտոր (Չեռնոգորիա)

**Կոտոր** ( չեռն.` Котор,  ) Չեռնոգորիայում ծովափնյա քաղաք է։ Գտնվում է Կոտոր ծոցի մեկուսացված մասում։ Քաղաքն ունի 13.510 բնակչություն և հանդիսանում է Կոտորի շրջանի վարչական կենտրոն։

Կոտորի հին միջերկրածովյան նավահանգիստը շրջապատված է պարսպով, որը կառուցվել է Վենետիկի տիրապետության ժամանակահատվածում։ Այն տեղակայված է Կոտորի (*Բոկա Կոտորսկա*) ծովածոցում, որը Ադրիատիկ ծովի խորքային մասերից մեկն է։ Ոմանք այն անվանել են Եվրոպայի հարավային ամենահին ֆյորդը, սակայն այն ռիա է` ընկղմված գետի կիրճ։ Օրջենի և Լովիչենի կրաքարային ժայռերը, Կոտորը և նրա շրջակայքը տպավորիչ լանդշաֆտի մաս են։

2000-ականներից ի վեր Կոտորում նկատվում է զբոսաշրջության աճ, զբոսաշրջիկները մեծ մասամբ ժամանում են նավերով։ Այցելուներին գրավում են Կոտորի ծոցի բնական շրջակայքը և Կոտորի հին քաղաքը։ Կոտորը հանդիսանում է համաշխարհային ժառանգության վայր։

Կոտորի պարսպապատ կենտրոնը 2017-ին ընդգրկված էր նաեւ ՅՈՒՆԵՍԿՕ-ի Համաշխարհային ժառանգության ցուցակի մեջ որպես վենետիկյան 15-րդ եւ 17-րդ դարերի պաշտպանական շինություն։

## Քույր քաղաքներ
Կոտորի քույր քաղաքներն են՝ 
* Կամպոմարինո, Իտալիա
* Նեսեբար, Բուլղարիա
* Պռերով, Չեխիա
* Սանտա Բարբարա, Ամերիկայի Միացյալ Նահանգներ
* Ստարի Գրադ (Բելգրադ), Սերբիա
* Սուբոտիցա, Սերբիա
* Շեգեդ, Հունգարիա
* Տրոգիր, Խորվաթիա

## Ծանոթագրություններ

## Արտաքին հղումներ
*  
* Այցելություն-Չեռնոգորիա. Կոտոր-պատմություն 
* ՅՈՒՆԵՍԿՕ. Կոտորի բնական և մշակութա-պատմական մարզ 
* Բոկա Կոտորսկայի լուսանկարների սրահ 
* Կոտորի տուրիստական ներկայացում 
* Հին քաղաքի քարտեզ (1944px × 2592px 851.58 Kb JPG)

Կատեգորիա:Կոտոր
Կատեգորիա:Չեռնագորիա
Շադի Սադր

**Շադի Սադր** (բնագիր.شادی صدر, ), իրանցի փաստաբան, իրավապաշտպան, լրագրող։ Սադրը մասնագիտացել է իրավագիտության և քաղաքագիտության ոլորտում, մագիստրոսի կոչում է ստացել Թեհրանի համալսարանից (1999)։ «Կանայք Իրանում» կայքի գլխավոր խմբագիր, կանանց իրավաբանական օգնության "*Raahi*" կենտրոնի հիմնադիր ու տնօրեն։

## Գործունեություն
Լրագրողի կարիերան Շադի Սադրը սկսել է 15 տարեկանից, երբ հաղթեց «*Sorush-e-Nojavan*» երիտասարդական ամսագրի մրցույթում։

2007 թվականին "*Raahi*" կենտրոնը փակվեց Իրանի իշխանությունների կողմից՝ հասարակության դեմ ուղղված բռնությունների արդյունքում։ Շադի Սադրն աջակցեց այնպիսի գործողությունների, ինչպիսիք են «*Stop Stoning Forever in Iran*»-ը, ինչպես նաև մահապատժի վերացման գլոբալ արշավին, որը նախաձեռնել էին մուսուլմանական օրենքներով ապրող կանայք (*WLUML*)։ Շադի Սադրը ստացել է մի շարք մրցանակներ, ինչպիսիք են *Ida B Wells* լրագրության ոլորտում համարձակության համար մրցանակը, Սանտա Կլարայի համալսարանի իրավաբանական դպրոցի *Alexander Prize* մրցանակը և Պետդեպարտամենտի «Քաջության կանայք» մրցանակը։ 2010 թվականի հուլիսին Շադի Սադրը ստեղծեց *WLUML*-ի կողմից կազմակերպված «Արդարություն Իրանի համար» նոր նախագիծը, որը քարոզում և պաշտպանում էր կանանց իրավունքները Իրանում ձևավորված ավելի խտրական միջավայրում և անդրադառնում Իրանական պետության կողմից կանանց նկատմամբ սեռական բռնության անպատժելիության խնդրին։ 2003 թվականի դեկտեմբերին Իրանի Բամ քաղաքում տեղի ունեցած երկրաշարժից հետո Շադի Սադրը և իրանցի մի խումբ կանայք կազմակերպեցին իրանական ավերված հարավային քաղաքում կանանց և երեխաների համար սնունդ և իրեր հավաքելու և օգնելու աշխատանքները։ Նույն թվականին Սադրը և նրա որոշ գործընկերներ ինտերնետում բաց նամակ գրեցին Իրանի նախագահին՝ հերքելով ՄԱԿ-ում Իրանի կառավարության զեկույցը ապաստարանների վերաբերյալ։ Նամակի կայքում հայտնվելուց հետո կառավարությունը պարտավորվեց կանանց համար ապաստարաններ ստեղծել։

## Ձերբակալություններ
2007 թվականին Շադի Սադրն ընդգրկված էր դատավարության դեմ բողոքող 33 կանանց խմբում։ Նրան ձերբակալեցին 2 շաբաթ, ծեծի ենթարկեցին և բանտարկեցին Իրանում։ 2009 թվականի հուլիսին նա կրկին 11 օր ձերբակալվեց, այնուհետև ազատվեց, ինչը նրան թույլ տվեց փախչել Եվրոպա։ 2010 թվականի մայիսի 17-ին Սադրը հեռակա դատապարտվեց Թեհրանի դատարանում՝ «ազգային անվտանգության և հասարակական կարգին վնաս հասցնելու մեղադրանքով», դատապարտվեց 6 տարվա ազատազրկման և 74 մտրակի հարվածի։

## Մրցանակներ
* "*Ida B. Wells*" Լրագրության ոլորտում քաջության համար
* "*Alexander Prize*" Սանտա-Կլարայի համալսարանի Իրավաբանական դպրոց, 2010
* «Քաջության կանայք» մրցանակ Իրանի պետական դեպարտամենտի կողմից։ 
* "*The Polish Lech Walesa Prize*", 2009 սեպտեմբեր։

## Կինոնկարներ
* Կանաչ պատերազմ (2010, Գերմանիա)

## Ծանոթագրություններ

Կատեգորիա:BBC 100 կին
Կատեգորիա:Թեհրանի համալսարանի շրջանավարտներ
Կատեգորիա:Իրանցի լրագրողներ
Կատեգորիա:Իրանցի կին գրողներ
Կատեգորիա:Իրանցի ֆեմինիստներ
Կատեգորիա:Կին իրավապաշտպաններ
Բուրգասի համայնք

**Բուրգասի համայնք** (), համայնք Բուլղարիայում։ Վարչականորեն գտնվում է Բուրգասի մարզում։ Վարչական կենտրոնն է Բուրգաս քաղաքը։

Համայնքի տարածքի մակերեսը կազմում է 559,15&nbsp;կմ²։

## Բնակչություն
Ըստ 2011 թվականի մարդահամարի տվյալների՝ համայնքի բնակչությունը կազմում է 232,311 մարդ։

## Համայնքի կազմ
Համայնքի մեջ են մտնում հետևյալ բնակավայրերը՝
# քաղաք Բուրգաս
# քաղաք Բոլգարովո
# գյուղ Բրատովո
# գյուղ Բրյաստովեց
# գյուղ Դիմչևո
# գյուղ Դրագանովո
# գյուղ Իզվոր
# գյուղ Իզվորիշտե
# գյուղ Մարինկա
# գյուղ Միրոլյուբովո
# գյուղ Ռավնեց
# գյուղ Ռուդնիկ
# գյուղ Տվիրդիցա
# գյուղ Չեռնո Մորե

## Ծանոթագրություններ

## Արտաքին հղումներ
* Համայնքի պաշտոնական կայք 

Կատեգորիա:Բուրգասի մարզի համայնքներ
Կատեգորիա:Բուլղարիայի վարչական բաժանում
Կատեգորիա:Բուլղարիայի համայնքներ